b"\n_START_ARTICLE_\nAlicia Witt\n_START_SECTION_\nZgodnje \xc5\xbeivljenje in zgodnja kariera\n_START_PARAGRAPH_\nAlicia Roanne Witt se je rodila 21. avgusta 1975 v Worcesteru, Massachusetts, Zdru\xc5\xbeene dr\xc5\xbeave Amerike, kot h\xc4\x8di Diane, u\xc4\x8diteljice branja v srednji \xc5\xa1oli, in Roberta Witta, u\xc4\x8ditelja znanosti in fotografiranja. Ima enega brata, ki mu je ime Ian. Njen talent je odkril David Lynch, ko se je pojavila v televizijski seriji That's Incredible! v 80ih: citirati je morala verz iz Shakespeareve drame Romeo in Julija. Potem se je leta 1984 pojavi v filmih Dune. Pri osmih za\xc4\x8dne spet snemati filme, star\xc5\xa1i pa jo \xc5\xa1olajo doma._NEWLINE_Pri starosti \xc5\xa1tirinajst let kon\xc4\x8da srednjo \xc5\xa1olo. Kmalu za tem se preseli v Hollywood, skupaj s svojo mamo (ki je bila od leta 1988 do leta 1993 v Guinnessovi knjigi rekordov: njen rekord so bili najdalj\xc5\xa1i lasje), da bi se lahko posvetila karieri in postala poklicna igralka.\n_START_SECTION_\nKariera\n_START_PARAGRAPH_\nV Sloveniji je Alicia Witt najbolje poznana po vlogah v serijah Raztresena Ally (kjer igra Hope, Richardovo biv\xc5\xa1o), Sopranovi (v vlogi Amy Safir), Dva mo\xc5\xbea in pol, Zakon in red:Enota za posebne primere (kot Nolla Falacci) in Cybill (kot Zoey, Cybillina in Irova h\xc4\x8di). Sicer se je pojavila tudi v serijah Twilight Zone, Twin Peaks in The Mentalist._NEWLINE_Njena filmska kariera se je za\xc4\x8dela z zgoraj omenjenim filmom (Dune - 1984), nadaljevala pa se je leta 1993 v filmu Bodies, Rest & Motion._NEWLINE_Leta 1994 smo jo lahko opazili v filmu Fun, leta 1995 v Four Rooms in Mr. Holland's Opus, leta 1996 pa v Citizen Ruth._NEWLINE_Leta 1997 se pojavi v filmu Bongwater, leta 1998 v Urban Legend, leta 2000 pa v Playing Mona Lisa in Cecil B. Demented._NEWLINE_Leta 2001 jo opazimo v filmu Vanilla Sky, leta 2002 v Dva tedna za ljubezen, leta 2004 pa v Dark Kingdom: The Dragon King._NEWLINE_V letih 2005, 2006, 2007 in 2008 si je vloge izborila v filmih The Upside of Anger, Last Holiday, Blue Smoke in 88 Minutes._NEWLINE_V gledali\xc5\xa1\xc4\x8du se pojavi v igrah The Gift (2001), The Shape of Things (2004), Piano/Forte (2006) in Dissonance (2007)."